Născut într-o familie de țărani, după terminarea școlii primare în satul natal a continuat studiile la Seminarul Teologic din Buzău. A profesat ca învățător în Urziceni și Mizil. În 1871 s-a înscris la Facultatea de Medicină din București. În 1877, fiind în ultimul an de studii, Nicolae Manolescu a plecat ca voluntar pe front în diviziile Crucii Roșii române în Razboiul de Independență. A fost tatăl politicianului Ion Manolescu-Strunga. În ultimul an de viață s-a retras la Strunga, dar a locuit și la Roman, oraș căruia i-a lăsat prin testament, terenul și fondurile necesare pentru construirea unui nou palat administrativ. Construcția avea să fie construită prin anii 1935-1937 de fiul său, ministrul Ion Manolescu-Strunga, care a construit clădirea în care își are acum sediul "Primăria Roman".